**כתב התחייבות – השתתפות בקורס קנביס רפואי (Medical Grade) לרוקחים ועוסקים במקצועות הרפואה**

הואיל ואוניברסיטת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ושותפיה להפעלת מרכז הכשרות לתחום הקנביס רפואי ובכלל זה מנהלי תוכניות ההכשרה, הרכז האקדמי, המרצים והיחידה לקנביס רפואי במשרד הבריאות (יק"ר), (להלן "בעלי הזכויות") החליטו לקיים קורס כשירות לרוקחים ועוסקים במקצועות הרפואה בקשר למסירה (ניפוק) של מוצרי קנביס רפואי, והדרכה רוקחית של מטופלים בתחום הקנביס רפואי (להלן: "הקורס");

והואיל ואני הח"מ מעוניין/ת להשתתף בקורס ולפיכך, אני מצהיר/ה ומתחייב/ת בזאת כלפי בעלי הזכויות באופן בלתי חוזר, כדלקמן:

1. ידוע לי כי המידע הנמסר במסגרת הקורס הינו נכון למועד קיום הקורס, ועלי להמשיך ולהתעדכן על כל שינוי.
2. ידוע לי כי כל מידע ותוכן הניתן בקורס אין לראות בו ייעוץ רפואי, רוקחי או משפטי.
3. יישום התכנים המופיעים בקורס הינו באחריות המלאה שלי ואין בעלי הזכויות אחראים בין באופן ישיר או עקיף לתוכן המועבר בקורס ולכל נזק או אובדן שעלול להיגרם לי או לכל צד שלישי בעקבות שימוש בתוכן. כל החלטה או פעולה שאעשה בהסתמך על התכנים של הקורס, הן לחלוטין באחריותי הבלעדית.
4. ידוע לי כי המידע המועבר בהרצאות איננו מלא, ועלי ללמוד וכן להכיר את הנהלים ואת חוזרי משרד הבריאות הרלוונטיים ואת הדין החל לעניין סמים מסוכנים, ולהמשיך לעקוב ולהתעדכן בהתאם לידע הנצבר.
5. ידוע לי כי המידע המועבר בקורס אינו מהווה תחליף להפעלת שיקול דעת מקצועי, כל מקרה לגופו, בהתאם לאמות המידה הקליניות.
6. ידוע לי כי במקרה של סתירה בין האמור בהרצאות לבין הקבוע בחוזרי משרד הבריאות הרלוונטיים, האמור בדין ובחוזרי משרד הבריאות הרלוונטיים גובר. בכל מקרה של ספק, אוכל לפנות ליק"ר לצורך קבלת הבהרות.
7. אני מתחייב/ת להשתמש בחומרי הקורס בהתאם להוראות כל דין ועפ"י הנחיות והוראות משרד הבריאות – לרבות הנחיות היק"ר.
8. ידוע לי כי מתן מסירת מוצרי קנביס רפואי ו/או מתן הדרכה רוקחית למטופלים בניגוד להוראות הדין וחוזרי משרד הבריאות הרלוונטיים יכול להוביל לביטול האישור שניתן לי על ידי משרד הבריאות והתליית רישיון בית המרקחת בו אני מועסק להחזיק ולעסוק בקנביס רפואי.
9. אני מצהיר/ה ומאשר/ת, כי ידוע לי שזכויות היוצרים, זכויות הבעלות ו/או השימוש בתכנית הקורס, ההרצאות, חומרי העזר ובתכניו (להלן "חומרי הקורס") לרבות זכויות ההפצה וכל קניין רוחני אחר מכל מין וסוג בקורס ובחומרי הקורס, שייכים לבעלי הזכויות. ידוע לי כי לא תהיה לי כל זכות מכל סוג שהיא בקורס ובחומרי הקורס.
10. אני לא אעתיק, אשכפל, אפיץ, אשווק, אשלח, אשדר, אפרסם ברבים, אשתמש או אמסור לאחרים זכות בחומרי הקורס ו/או חלקם, לשימוש מסחרי או לא מסחרי, בלא קבלת הסכמה מפורשת של בעלי הזכויות מראש ובכתב. זכות השימוש בחומרי הקורס הינה לי בלבד. מבלי לגרוע מכלליות האמור, יחול סעיף זה על פרסום ברבים של כל פלט של חומרי הקורס, בין שהוא מודפס ובין שהוא ניתן כקובץ על גבי אמצעים מגנטיים או בכל צורה אחרת.
11. אני מתחייב/ת שלא לאחסן את חומרי הקורס באתרים אחרים ברשת האינטרנט. אני מתחייב/ת לא לבצע שינוי, מכל מין וסוג, בחומרי הקורס ולא לעשות שימוש מסחרי בחומרי בקורס.
12. ידוע לי כי הקורס ניתן לי כפי שהוא ("AS IS") וללא אחריות ו/או הבטחה מכל סוג, בין אם מפורשת או מכללא ו/או מכוח דין (ככל שהדין החל מרשה זאת). ככל שמתיר זאת החוק ובהיקף המרבי אותו הוא מתיר, בעלי הזכויות לא נותנים כל הבטחה ולא ישאו באחריות, לרבות ומבלי לגרוע בנוגע להפרת זכויות והתאמה למטרה מסוימת (Fitness for Particular Purpose). בעלי הזכויות אינם מבטיחים כי לא יחולו שינויים במבנה ו/או בתכנית הקורס בהתאם לאילוצים ובהתאם לשיקול דעת מי מנושאי התפקידים, אוניברסיטת \_\_\_\_\_\_\_\_\_\_\_\_\_ ו/או היק"ר.
13. ידוע לי כל משוב שאתן בקשר לקורס או כל הצעה לשיפור, לא ייחשב כמידע סודי שלי ואני מאשר לבעלי הזכויות להשתמש במשוב בכל דרך שהם ימצאו לנכון, ללא תשלום תמלוגים או כל תמורה אחרת.
14. סמכות השיפוט הבלעדית בכל הקשור להתחייבות זאת והנובע ממנה היא אך ורק לבית-המשפט המוסמך בתל אביב-יפו. על התחייבות זאת יחולו דיני מדינת ישראל, ללא כללי ברירת הדין.
15. התחייבות זאת מנוסחת בלשון זכר לצרכי נוחות בלבד, והיא מתייחסת, כמובן, גם לנשים.

אני מאשר/ת בזאת, כי קראתי את כתב ההתחייבות בצורה מעמיקה, אני מבין/ה את תוכנו ומשמעותו של כתב התחייבות זה, וחתמתי עליו מרצוני החופשי.

שם מלא:

תאריך:

כתובת מייל:

טלפון נייד: